Šī iniciatīva ir tiešs rezultāts Eiropas un Vidusjūras reģiona valstu ministru deklarācijai par zilo ekonomiku (Euro-Mediterranean Ministerial Declaration on the Blue Economy) , kas pieņemta Savienības Vidusjūrai konferencē, kura notika 2015. gada novembrī. Iesaistītās valstis konferencē tika aicinātas izpētīt pienācīgu jūras stratēģiju pievienoto vērtību un iespējamību apakšreģionālā līmenī. Iniciatīvas pamatā ir arī vairākus gadus ilgušais desmit iesaistīto valstu dialogs “5 + 5”.

Augsta līmeņa pārvaldību rīcības satvara īstenošanā nodrošina WestMED koordinācijas komiteja jeb WMSC. Tā garantē darbības koordināciju, sniedz norādījumus un atbalstu, lai tādējādi palīdzētu sasniegt no iniciatīvas gaidītos rezultātus, un uzrauga tās īstenošanu. WMSC sastāvā ir valstu koordinatori no iesaistīto valstu attiecīgajām ministrijām, Komisijas un Savienības Vidusjūrai, kā arī novērotāji.

Līdz šim iniciatīvas centrālā komanda un valstu centri ir aktīvi atbalstījuši idejas 79 projektiem. To kopējā vērtība ir aptuveni 92 miljoni EUR. Turklāt vairāk nekā 160 projektu tikuši iniciatīvai pieskaņoti, un tajos ir iesaistīti aptuveni 600 partneru no dalībvalstīm.

Iniciatīva WestMED ir atbalstījusi dalībvalstis projektu priekšlikumu izstrādē; daudzi no tiem veiksmīgi ieguva finansējumu. Valstis to ir novērtējušas ļoti atzinīgi.

WestMED projektu balva (2021) ļāva izcelt un atbalstīt projektus, kuri nesaņem aktīvu atbalstu no palīdzības mehānisma un valstu centriem. Mērķis bija virknē jomu apzināt, parādīt un godināt izcilus projektus, kuri piedāvā inovatīvus un atkārtojamus risinājumus un iemieso iniciatīvas WestMED redzējumu par Vidusjūras rietumu reģionu. 2021. gadā konkursā piedalījās 54 interesanti un vērtīgi projekti no visām Vidusjūras valstīm.

Uzvarēja BLUESKILLS projekts “Zilās darbvietas un ilgtspējīga ekonomika Vidusjūras reģionā: uzlabotas prasmes un attīstītas spējas” (Blue Jobs and Sustainable Economy in the Mediterranean throughout Enhancing skills and Developing Capacities), ko finansēja Itālijas Universitātes un pētniecības ministrija un vadīja Itālijas Nacionālais okeanogrāfijas un lietišķās ģeofizikas institūts. Projekts veicina “zilās” karjeras iespējas, proti, palīdz attīstīt prasmes, apmainīties ar zināšanām un celt godā pētniecību, kas vērsta uz Vidusjūras ilgtspējas vairošanu. Tā mērķis ir izstrādāt jaunas mācību programmas un palielināt nodarbināmību jūras un jūrniecības nozarē. Pārējie finālisti ir uzskaitīti 2. tabulā.

Nosaukums Mērķis Avots Summa (EUR) BLUESKILLS Veicināt “zilās” karjeras iespējas Itālijas valsts fondi Neattiecas ALGERIA START UP CHALLENGE Atbalstīt Alžīrijas akvakultūras un vides aizsardzības jaunuzņēmumus (orientējas uz jaunatni) Alžīrijas valsts fondi Neattiecas SICOMAR plus Pārrobežu sadarbības projekts jūras drošības jomā Interreg Francijas un Itālijas jūras programma 6 688 000 BIOVecQ Veicināt Itālijas un Tunisijas pētniecības centru divpusējo sadarbību zilās biotehnoloģijas jomā Interreg Itālijas un Tunisijas programma 1 722 000 STARFISH 4.0 Inovatīvi risinājumi mazapjoma zvejas modernizācijai un digitalizācijai EJZF 1 158 000

EJZAF uzaicinājums iesniegt 2021. gada pamatprojektus

Cenšoties fondu līdzekļus izmantot vairāk, bet racionālāk, 2021. gadā tika izsludināts pirmais EJZAF uzaicinājums iesniegt zilās ekonomikas pamatprojektus , kas orientēti uz kādu konkrētu jūras baseinu. Tajā bija iekļauts īpašs aicinājums WestMED valstīm. Minētais uzaicinājums bija veltīts piekrastes un jūras tūrisma atveseļošanai. Tā mērķis bija stiprināt piekrastes un jūras tūrisma nozares konkurētspēju un ilgtspēju kā daļu no viedas un izturētspējīgas zilās ekonomikas. Uzmanība vērsta arī uz ekotūrismu, nozares digitalizāciju un privāto un publisko investīciju mobilizēšanu. Līdzekļi 2 385 000 EUR vērtībā tika piešķirti trim projektiem, kuru īstenošana vēl turpinās.

Nosaukums Mērķis ES ieguldījums (EUR) ECO-CRUISING FU_TOUR Uzlabot vadības, zilās un digitālās prasmes Vidusjūras rietumu reģiona tūrisma nozarē, īpašu uzmanību pievēršot MVU 792 177 EU WeMED_NaTOUR Izstrādāt transnacionālas, ekoloģiski viedas tūrisma paketes, īpašu uzmanību pievēršot jūras dabas teritorijām / piekrastes galamērķiem 796 683 REBOOT MED Ekotūrisma atveseļošana un veicināšana: atbalstīt publiskā un privātā sektora partnerību, kopīgi veidojot zilās ekonomikas rīcības plānus tūrisma nozares atveseļošanai 999 380

3.1.4.Zināšanu kopīgošana

Iniciatīva WestMED ir bijis veiksmīgs un iedvesmojošs zināšanu kopīgošanas forums. Dalībvalstīm ir bijusi iespēja mācīties citai no citas un kopīgot paraugpraksi un uzticamas rīcībpolitiskās metodes, tādējādi attīstot ilgtspējīgāku zilo ekonomiku. Uzskatāms piemērs tam ir Alžīrijas zilās ekonomikas stratēģija.

2021. gadā Alžīrija kļuva par pirmo Vidusjūras dienvidu reģiona valsti, kurai ir valsts zilās ekonomikas stratēģija nākamajiem desmit gadiem. Šajā stratēģijā ir noteiktas vajadzības, tematiskās jomas, darbības un prioritārās darbības, kas vajadzīgas, lai izveidotu integrētu un ilgtspējīgu jūras nozares ekonomiku, kas ir izdevīga visiem. Stratēģija aptver arī zilās ekonomikas pārrobežu aspektus.

Alžīrijas zilās ekonomikas stratēģijas iedvesmotāja ir iniciatīva WestMED, kā arī idejas un mērķi, ko daudzlīmeņu pasākumos pētījuši reģionālie partneri, ministri un koordinācijas komitejas. Šajā procesā īpašu atbalstu sniedza arī palīdzības mehānisms. Izšķiroši svarīga bija Alžīrijas valsts centra un WestMED palīdzības mehānisma nozīme — tie valsts iestādēm palīdzēja pabeigt Alžīrijas zilās ekonomikas stratēģijas izstrādi un iepazīstināt ar to. ES šo stratēģiju atbalsta, piešķirot 22 miljonus EUR zilās ekonomikas attīstībai Alžīrijā.

Alžīrijas zilās ekonomikas stratēģija ir pilnībā integrēta Alžīrijas valdības vispārējā redzējumā un veicina WestMED un Savienības Vidusjūrai mērķu sasniegšanu.

Šī rīcība var iedvesmot citas valstis izstrādāt līdzīgas stratēģijas. Piemēram, Tunisija pašlaik izstrādā stratēģiju, ko plānots pieņemt 2022. gadā.

3.1.5.Tehniskās darba grupas un apvienības

2020. gadā WestMED izveidoja tehnisku grupu zaļās kuģniecības jomā. Grupu vada Itālijas un Marokas valsts centri, un to veido eksperti, speciālisti un pārstāvji no visām WestMED valstīm. Grupa ir noteikusi trīs galvenos pasākumus ilgtspējīga jūras transporta un alternatīvo degvielu jomā:

I)novērtēt jaunietekmes tehnoloģijas un inovatīvos modeļus;